Referat, møte i FAU 29.11.21

**Tilstades:** Maiken Sevheim, Guri Eikeland, Linn Kristin Flesjå-Johansen, Anne-Lise Doran (teams), Johanna Nessa, Tove Bergjord Tysdal (teams), Isabelle Alexandra Kvamsøe , Reidun Aabrekk Bråtveit, Bente Tjelta

**Meldt forfall:** Anita Hjertviksten Lindland og Øyvind Eggebø

1. **Godkjenning til publisering av referat frå forrige møte i FAU.**
	1. Referatet godkjennast.
2. **Minner om FAU rep sin aksjon frå referat i FAU møte 04.10 om tekst ang. klassekassen. Tekst i referatet kan brukast til formidling i klassane.**

1. **Info frå rektor**
	1. **SU/SMU saker som skal takast opp**
		1. **Resultat frå nasjonale prøver**
		2. **Budsjett**
		3. **Heim/skule samarbeid**
		4. **Lekser**

 Resultat frå nasjonale prøver: Sjå vedlegg i innkallinga.

Hjartesonesaka: Rektor tek opp saka i SU.

Lekser. Eiga sak i kommunestyret, som seier skulen skal starte diskusjonen om leksepraksis. Elevar, føresette og tilsette skal uttale seg. Drøfting av dette i SU. Udir.no har samla forskning om lekser, og dette kan ein finne meir om på deira sider. Rektor og lærarar synes det er vanskeleg å ta stilling til leksespørsmålet. Leksene må følgast opp, og dette kan skape store skilnader. Thomas Nordahl har forska på lekser, og han nemner tre viktige punkt: Moderat (mengde), meistring og repetisjon.

Spørsmål til rektor frå FAU-representant: Kva er erfaringane med leksefri skule? Rektor veit berre om èin leksefri skule i kommunen. Erfaringar frå andre leksefrie skular, viser at nokre foreldre/føresette ynskjer lekser trass leksefri skule.

1. **Stavangerstandarden for heim-skule samarbeid**
	1. **Sjå vedlagt stavangerstandard for heim-skule samarbeid (fleire fekk denne også i skriv forrige møte)**
	2. **Har FAU aktuelle tiltak eller kommentarar til korleis vi implementerer denne hos oss?**
	3. **Vedlagt også skulen sin handlingsplan for innføring av stavangerstandarden.**
	4. **Einast om praktisk gjennomføring av kartlegging**

FAU skal informere klassekontakter om at me ynskjer at det gjennomførast eit sosialt tiltak på hausten og eitt på våren i alle klassar. Slike tiltak vil óg vere viktige for å bygge nettverk mellom foreldra. Leiar utarbeider eit notat om foreldre/føresette sin medverknad.

Punktet «Gode relasjoner» i eigenvurderingsskjemaet har vore gjennomført i elevrådet. Her er det store sprik.

KFU har bede oss om svar på undersøkinga. Leiar har kontakta KFU og ynskjer tips og hjelp til gjennomføring. FAU vil ha svar frå alle klassane/alle trinna. Pr dags dato gjennomførast undersøkjinga på 3., 6. og 9. trinn.

Leiar sjekker opp om me kan lage ei digital og anonym undersøkjing. Svara vil danne grunnlag for kva me vil fokusere på neste år.

1. **Spørsmål til rektor:**
	1. **Info via KFU:**

**Det er sett av 5 millionar som skulen kan søkje for å få miljøarbeidar. Dette er ukjent informasjon som aldri har vore diskutert i FAU eller SU, dette kan løftast i FAU eller SU, dersom den aktuelle skulen ynskjer dette må dei henvende seg til sin rektor. *Korleis søkje:* Via rektor.**

* + 1. **Kriterier for å få midlar? Ingen sette kriterier, politikarane opplever at midlane ikkje blir brukt og er redd midlane vil kuttast dersom skulane ikkje tek i bruk dette tilbodet.**
	1. **Spørsmål til rektor:**
		1. **Er denne informasjonen kjent for rektor? Eit tilbod som absolutt burde vere aktuelt for vår skule.**

Finnøy Sentralskule har fått tildelt ei 50% stilling som miljøarbeidar, og denne vil snart lysast ut fast. Det finnast óg eit ambulerande team som skulen kan gjere seg nytte av i høve psykisk helse. Rektor sjekker opp dette med sin leiar, og Anne-Lise tek saka vidare i KFU.

1. **VISMA Kommunikasjonssystem**
	1. **Visma kommunikasjonssystem**
		1. **Forslag til skulen om å implementere VISMA som kommunikasjonsplattform for heim/skule-skule/heim. (I tillegg til minskole, ikkje som erstatning)**
			1. **Forslaget er meint som eit kommunikasjonssystem for fråver eller andre praktiske opplysningar for barnet. Bente undersøker eksisterende system i kommunen, og tek opp saka med Håvard Østhus. Anne-Lise Doran sjekker saka internt hjå KFU mtp. korleis andre skular har løyst dette.**

Rektor informerer: Alle skular skal ha nytt administrasjons- og kommunikasjonssystem. I dette systemet skal det vere eit slikt kommunikasjonssystem FAU etterlyser. Me må difor vente til våren for å sjå kva system ein vel. Saka avsluttast foreløpig og FAU tek saka opp igjen seinare.

1. **Målform ved Finnøy Sentralskule:**
	1. **Denne saka var oppe på siste FAU-møte før sommaren.**
	2. **Frå forrige referat:**

***Målform ved skulen er i dag er nynorsk, i Stavanger Kommune er det valfritt om du vil bruke nynorsk eller bokmål. Det har ved tidlegare anledningar vært oppe sak i FAU for å forstå kva som må til for å få bokmål-klasse på trinnet. Det er p.t. ganske mykje diskusjon rundt bokmål/nynorsk i fleire klassar, men dei fleste har konkludert med å behalda nåverande form med bakgrunn i sosiale aspekt for klassedeling. Det opplevast for fleire representantar i FAU som at det er stor interesse for bokmål blant foreldre, og vi bør vurdere om det skal sendast ut ein spørjeundersøking til foreldra ang. kva slags målform dei ynskjer for skulen. Dersom interessa er stor nok for å endre til bokmål, må dette førast videre.***

1. **Rektor skal sjekke kvar beslutninga rundt endring av målform ligg. Politisk/eller SU?**

**Rektor har undersøkt, og seier at saka ligg *politisk. Det skal i tilfelle gjennomførast ei rettleiande folkeavstemning for alle som soknar til skulekrinsen. Om dette kun gjeld noverande elevar og føresette, eller også komande, er førebels uvisst.***

1. **Det var fleirtal i FAU for å gjennomføra ei slik undersøkjing med følgjande forhold på plass:**
	1. **Det må drivast grundig informasjonsspreiing til foreldre i forkant rundt at ei slik spørjeundersøking kjem, og det bør også vera eit foredrag i forkant som opplyser om positive/negative forhold rundt både bokmål og nynorsk skule. Forslag til foredragshaldar: Jan Kristian Hognestad ved UIS**
	2. **Nokon i FAU må «eige» og drive saka, første innstilling er Anne-Lise Doran. Ho kan også få med seg foreldre som ikkje sit i FAU for å driva arbeidet. Katrine Skogrand kan mogleg vere med på dette.**
	3. **Undersøkinga må være digital – forslag om å bruke «forms» frå office.**
	4. **Saka tas opp igjen på første FAU møte etter sommaren.**
	5. **AKSJON: Gjennomgå element frå saka/ setje arbeidsgruppe**

Dersom det framleis er interesse for dette, må det opprettast ei eiga gruppe som kan ta seg av dette og drive saka framover. Sekretær formulerer ein tekst om dette til publisering i alle klassane sine informasjonskanalar. Anne-Lise får aktuelle namn og oppretter gruppa.

1. **Eventuelt**

FAU mottok brev frå TL-leiar Joanna Mowinska etter at møteinnkalling var sendt ut. Saka vert dermed handsama under «eventuelt».

TL søkjer FAU om støtte til innkjøp av diverse utstyr til TL. Pr dags dato har ikkje FAU eigen økonomi. Kan me søkje om støtte hjå nokon? Kan me opprette ei eiga «kasse»? Anne-Lise tek saka til KFU og spør korleis andre har løyst dette.